“ทองคำ” เช้านี้บวก 250 บ. รูปพรรณขาย 31,150 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 250 บาท หลังนักลงทุนขานรับการปรับขึ้นอัตราดอกเบี้ยของเฟด 0.50% ตามคาดการณ์ไว้ และยังไม่มีการส่งสัญญาณการปรับขึ้นดอกเบี้ย 0.75% ทำให้ทองรูปพรรณขายออกบาททองคำละ 31,150 บาท
ตลาดซื้อขายทองคำในประเทศเช้านี้ ปรับราคาเพิ่มขึ้น 250 บาท หลังนักลงทุนขานรับการปรับขึ้นอัตราดอกเบี้ยของเฟด 0.50% ตามคาดการณ์ไว้ และยังไม่มีการส่งสัญญาณการปรับขึ้นดอกเบี้ย 0.75% ทำให้ทองรูปพรรณขายออกบาททองคำละ 31,150 บาท
5 พ.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (5 พ.ค. 2565) ปรับราคาขึ้น 250 บาท จากราคาปิดตลาดเมื่อวานนี้ (4 พ.ค. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:26 น. ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,550 บาท ขายออกบาทละ 30,650 บาท
ด้านทองรูปพรรณ 96.5% รับซื้ออยู่ที่บาทละ 30,001.64 บาท ส่วนราคาขายออกอยู่ที่ 31,150 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,901 ดอลลาร์ ด้านสัญญาทองคำตลาด COMEX (Commodity Exchange) ส่งมอบเดือนมิถุนายน พุ่งขึ้น 27.40 ดอลลาร์ หรือเพิ่มขึ้น 1.47% แตะที่ 1,896.20 ดอลลาร์/ออนซ์
ราคาทองคำที่ปรับเพิ่มขึ้นเป็นผลมาจากคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติปรับขึ้นอัตราดอกเบี้ยระยะสั้น 0.50% สู่ระดับ 0.75% – 1.00% ในการประชุมเมื่อวานนี้ตามคาด ซึ่งเป็นการปรับขึ้นอัตราดอกเบี้ย 0.50% เป็นครั้งแรกนับตั้งแต่เดือนพฤษภาคม 2543 และเป็นการปรับขึ้นอัตราดอกเบี้ยมากที่สุดในรอบกว่า 20 ปี
โดยนายเจอโรม พาวเวล ประธานเฟดได้แถลงข่าวภายหลังการประชุมว่า คณะกรรมการเฟดมีความเห็นว่า เฟดอาจจะปรับขึ้นดอกเบี้ยอีก 0.50% ในการประชุม 2 ครั้งข้างหน้า อย่างไรก็ดี ขณะนี้คณะกรรมการเฟดยังไม่ได้พิจารณาเรื่องการปรับขึ้นดอกเบี้ยรุนแรงถึง 0.75%
นักวิเคราะห์จากบริษัท Ava Trade กล่าวว่า แม้เฟดปรับขึ้นอัตราดอกเบี้ย 0.50% ในการประชุมครั้งนี้ แต่ตลาดก็ได้คาดการณ์เรื่องนี้เอาไว้ก่อนแล้ว จึงทำให้บรรยากาศการซื้อขายในตลาดทองคำไม่มีความตื่นตระหนก